**Kajkavci ikavci**

Filmska družina ZAG OŠ Marije Jurić Zagorke 2018. godine snimila je zanimljiv dokumentarni film *Mi smo sami svoji*.

Film je snimljen u selu Šenkovcu tridesetak kilometara udaljenom od Zagreba. Nisam sudjelovala u snimanju toga filma jer sam se u ZAG učlanila godinu dana kasnije, ali sam ga sa zanimanjem pogledala.

Na satu Hrvatskoga jezika učili smo o zavičajnim govorima, govorima pojedinog mjesta ili kraja. Za domaću zadaću trebali smo pogledati film i uočiti kojim govorom govore protagonisti filma. Stanovnici Šenkovca, Brdovca, Laduča, Ključa i ostalih sela uz rijeku Sutlu u blizini granice sa Slovenijom govore kajkavskom ikavicom. Mnogi ne znaju da postoji kajkavska ikavica jer kajkavci uglavnom govore ekavskim govorom.

Na početku filma predsjednica Udruge Ivana Perkovca kaže:

Nigdi ni takvoga kaja

h jem je i

dite, cvit, popivka, vrime.

Nigdo ne povi – samo mi!

Kajkavci ikavci izvorno su čakavci ikavci i u krajeve uz rijeku Sutlu doselili su u 15. stoljeću bježeći pred Turcima iz područja oko rijeke Une. Tijekom stoljeća njihov se ikavski pokajkavio. Kajkavci ikavci u suradnji s Institutom za hrvatski jezik i jezikoslovlje objavili su Rječnik kajkavske donjosutlanske ikavice s 12 tisuća riječi.

Sviđa mi se kako kajkavci ikavci njeguju svoj specifični govor, prenose ga na mlađe generacije - djecu koja u filmu recitiraju na zavičajnom jeziku.

Ako i vas zanima kajkavska ikavica, pogledajte film Filmske družine ZAG *Mi smo sami svoji* na poveznici

<https://udrugazag.hr/63-mi-smo-sami-svoji/>

Gabrijela Bednički, 8. razred